יפתח זיו

יפתח זיו (נולד ב-9 ביולי 1995) הוא כדורסלן ישראלי המשחק בעמדת הרכז בגרנדה בליגת העל הספרדית. גובהו 1.91 מטר.

קריירה 
את קריירת הבוגרים שלו החל זיו בליגה הלאומית, בקבוצת עירוני קריית-אתא. לאחר שלא השתלב היטב בקבוצה עבר לקבוצת הפועל טבעון-מגידו. עם קבוצת הנוער של מכבי חיפה הגיע זיו לחצי גמר אליפות המדינה וזכה באותה עונה להיבחר כשחקן העונה בליגה לנוער. במקביל באותה עונה שיחק בקבוצת הבוגרים של מכבי עתודה חיפה בליגה הארצית. לקראת עונת  חתם במכבי חיפה מליגת העל. בעונתו הראשונה בליגה הבכירה שיחק ב-11 משחקים, בהם עלה מהספסל כמחליף. בעונת , לאחר 12 משחקים במדי מכבי חיפה, עבר לבני הרצליה, גם היא מליגת העל, במדיה שיחק זיו 21 משחקים, מתוכם פתח ב-16. הוא העמיד ממוצעים של 4.2 נקודות ו-2 אסיסטים ל-14.4 דקות למשחק. בתום העונה חתם לעונה אחת במכבי אשדוד באר טוביה.
זיו שיחק בנבחרות הנוער והעתודה ובמאי 2016 זומן לראשונה לנבחרת הבוגרת.

ב-21 ביולי 2017 חתם בעירוני נהריה.

ב-14 באוגוסט 2019 חתם בהפועל גלבוע גליל.

ב־26 ביולי 2020 זכה זיו בתואר "MVP קורונה" בטקס נבחרי עונת  של ליגת ווינר-סל כשהוא מוביל את הפועל גלבוע גליל לחצי גמר אליפות המדינה ומעמיד ממוצעים של 13.6 נקודות, 4.7 אסיסטים ומדד 17.7 בעונה הסדירה לאחר החזרה מפגרת הקורונה, וממוצע של 16.7 נקודות, 6.0 אסיסטים ומדד 20.7 במסגרת הפיינל פור הישראלי.

במשחק השלישי של סדרת רבע הגמר מול הפועל חולון באותה עונה, רשם זיו שיא קריירה של 24 נקודות.

ב-4 ביולי 2021 חתם זיו לשנתיים עם אופציה לשנה נוספת במכבי תל אביב.

ב-11 ביולי 2023 חתם בגרנדה מליגת העל הספרדית.

תארים 

 מכבי תל אביב
 גביע ווינר (1): 2021/2022

חיים אישיים
בין השנים 2016–2019 היה בזוגיות עם עתליה פירס.
זיו נמצא במערכת יחסים עם השחקנית קים אור אזולאי.

קישורים חיצוניים

הערות שוליים

כדורסלנים ישראלים
כדורסלני עירוני קריית אתא
כדורסלני מכבי חיפה
כדורסלני בני הרצליה
כדורסלני אליצור רמלה
כדורסלני מכבי אשדוד
כדורסלני עירוני נהריה
כדורסלני הפועל גלבוע גליל
כדורסלני מכבי תל אביב
כדורסלני נבחרת ישראל
חיפה: כדורסלנים
משתתפי נינג'ה ישראל V.I.P
ישראלים שנולדו ב-1995